
ӨКІМ
	
2017 жылғы «26» желтоқсан   	№ 201                                 Мәскеу қаласы
Еуразиялық экономикалық комиссия Кеңесінің «Технологиялар трансферінің Еуразиялық желісін құру және жұмыс істеу тұжырымдамасы туралы» шешімінің жобасы туралы  
1. Еуразиялық экономикалық комиссия Кеңесінің «Технологиялар трансферінің Еуразиялық желісін құру және жұмыс істеу тұжырымдамасы туралы» шешімінің жобасы (қоса беріліп отыр) мақұлдансын және ол Еуразиялық экономикалық комиссия Кеңесінің қарауына ұсынылсын. 
2. Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.   
   

Еуразиялық экономикалық комиссия 
         Алқасы Төрағасының 
    міндетін уақытша атқарушы  				К. Минасян  


ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

ШЕШІМ
	
20 жылғы «     »   	№                                  қаласы
Технологиялар трансферінің Еуразиялық желісін құру және жұмыс істеу тұжырымдамасы туралы 
2014 жылғы 29 мамырдағы Еуразиялық экономикалық одақ туралы шарттың 92-бабының 4-тармағының 6-тармақшасын және Еуразиялық экономикалық комиссия Кеңесінің 2016 жылғы 17 наурыздағы № 17 шешімімен бекітілген Еуразиялық экономикалық одақ шеңберінде өнеркәсіптік ынтымақтастықтың негізгі бағыттарын іске асыру жөнінде актілер мен іс-шаралар әзірлеу жоспарының 32-тармағын іске асыру мақсатында Еуразиялық экономикалық комиссия Кеңесі ш е ш т і:  
1. Қоса беріліп отырған технологиялар трансферінің Еуразиялық желісін құру және жұмыс істеу тұжырымдамасы бекітілсін. 
2. Осы Шешім ресми жарияланған күнінен бастап күнтізбелік 10 күн өткен соң күшіне енеді.    

Еуразиялық экономикалық комиссия Кеңесінің мүшелері: 

Еуразиялық экономикалық комиссия Кеңесінің 
20     жылғы           №      шешімімен 
БЕКІТІЛГЕН

Технологиялар трансферінің 
Еуразиялық желісін құру және жұмыс істеу 
Т Ұ Ж Ы Р Ы М Д А М А С Ы

І. Жалпы ережелер

1. Осы Тұжырымдама Еуразиялық үкіметаралық кеңестің 2015 жылғы 8 қыркүйектегі  № 9 шешімімен бекітілген Еуразиялық экономикалық одақ шеңберіндегі өнеркәсіптік ынтымақтастықтың негізгі бағыттарының 4.4.5-тармағын іске асыру мақсатында әзірленген. 
2. Осы Тұжырымдама Еуразиялық экономикалық одаққа мүше мемлекеттердің (бұдан әрі тиісінше – мүше мемлекеттер, Одақ) инновациялық ынтымақтастығының ең үздік нысандарын ұйымдастырушылық тұрғыдан қолдауды қамтамасыз етуге бағытталған, ол өнеркәсіп орындарының инновациялық белсенділік деңгейін арттыруға, өнеркәсіп өнімінің бәсекелестік қабілетін қамтамасыз етуге және тиімді инновациялық инфрақұрылым қалыптастыруға мүмкіндік береді    
3. Осы Тұжырымдаманың мақсаттары үшін мынадай ұғымдар пайдаланылады: 
«брокерлік іс-шара» - технологиялық ынтымақтастықты дамыту және әріптестік жобаларға бастамашылық жасау мәселелері бойынша өнеркәсіп компанияларының және ғылыми ұйымдардың тікелей келіссөздер мүмкіндігін қамтамасыз ететін ұйымдық тұрғыдан ресімделген іс-шара; 
«Еуразиялық желі» - барлық пайдаланушыларын біріктіретін желілік құрылым болып табылатын технологиялар трансферінің Еуразиялық желісі;   
«бірыңғай тізілім» - пайдаланушылар туралы мәліметтен тұратын ақпараттық ресурс (деректер қоры); 
«ақпараттық-технологиялық платформа» - технологиялар трансфері процесінде пайдаланушылар арасында өзара іс-қимылды автоматтандыруға арналған ақпараттық жүйе; 
«бірыңғай тізілімнің ұлттық бөліктері» - пайдаланушылар туралы мәліметтерден тұратын мүше мемлекеттердің деректер қоры; 
«пайдаланушы» - заңды тұлғалар (өнеркәсіп орындары, ғылыми ұйымдар, жоғары оқу орындары, инновациялық-технологиялық орталықтар, технологиялар трансфері орталықтары, технопарктер, бизнес-инкубаторлар), сондай-ақ, дара кәсіпкерлер ретінде тіркелген жеке тұлғалар, уәкілетті органдар, Еуразиялық экономикалық комиссия; 
«технологиялар трансфері» - пайдаланушылар арасында жүзеге асырылатын, білімдерді, ғылыми-зерттеу нәтижелерін, жаңа технологиялар мен әзірлемелерді беру, енгізу (қолдану), бейімдеу процесі; 
«уәкілетті орган» - ұлттық деңгейде Еуразиялық желі орталықтарын құруға және олардың қызметін үйлестіруге мүше мемлекеттер уәкілеттік берген мемлекеттік биліктің немесе ұйымның органы; 
«Еуразиялық желі орталығы» - технологиялар трансфері процесін консультативтік және ұйымдастырушылық қолдауды қамтамасыз ететін, Еуразиялық желіге енгізілген, мүше мемлекеттің инфрақұрылымдық бөлімшесі. 

ІІ. Еуразиялық желінің мақсаттары мен міндеттері

4. Еуразиялық желіні құрудың мақсаты өнеркәсіп орындары, ғылыми ұйымдар және оқу орындары арасында технологиялар трансфері жолымен осы мемлекеттерде инновациялық процестерді ынталандыру үшін мүше мемлекеттердің жоғары технологиялар және ғылыми-сараптамалық қоғамдастықтары салаларында мүше мемлекеттердің, бизнестің күш-жігерін біріктіру болып табылады. 
5. Еуразиялық желінің негізгі міндеттері:   
 а) мүше мемлекеттерде инновацияларды жылжыту, зияткерлік қызметтің нәтижелерін, сондай-ақ оларды кейіннен енгізу және коммерцияландыру мақсатында пайдалану құқықтарын мүдделі пайдаланушыларға беруге жәрдемдесу; 
б) Одақ шеңберінде пайдаланушылардың технологиялық ынтымақтастықтағы мүдделілігін анықтау және қалыптастыру және технологиялар трансфері бойынша жобаларды іске асыруға байланысты кедергілерді еңсеруде оларға жәрдем көрсету;  
в) мемлекетаралық кооперациялық байланыстарды дамыту және мүше мемлекеттердің шағын және орта өнеркәсіп орындарының әлемдік экономикалық жүйеге интеграциялануы үшін қолайлы жағдайлар жасау болып табылады.
6. Осы Тұжырымдаманың 5-тармағында аталған міндеттерді шешу үшін технологиялар трансфері процесі іске асырылады, оның негізгі кезеңдері болып табылатындар:
а) мемлекетаралық технологиялар трансферін жүзеге асыру үшін пайдаланушының әлеуетін бағалау; 
б) технологиялық сауалдар мен ұсыныстарды сәйкестендіру, оларды сипаттау және Еуразиялық желінің жалпы деректер қорына енгізу; 
в) технологиялар трансфері туралы келіссөздер жүргізу және келісімдер жасау; 
г) Одақ шеңберінде технологиялар трансфері жөнінде жобаларды іске асыру. 

ІІІ. Еуразиялық желіні құру және жұмыс істеу тәртібі

7. Еуразиялық желі бірыңғай тізілімнің ұлттық бөлігіндегі мәліметтер пайдаланылып және (немесе) технологиялық сауалдар мен ұсыныстарды жіберу жолымен құрылады және пайдаланушылар арасында: 
а) бірыңғай тізілімнің ұлттық бөлігіне енгізілген пайдаланушылар туралы; 
б) пайдаланушылардың технологиялық сауалдары мен ұсыныстары туралы; 
в) бірыңғай тізілімге енгізу үшін уәкілетті органдар ұсынған мәліметтер туралы электронды түрде деректер алмасу арқылы жұмыс істейді.
8. Еуразиялық желіні құруға мынадай кезеңдер кіреді: 
а) Еуразиялық желінің ұлттық сегменттерін қалыптастыру;
б) ықтимал әріптестерді іздестіру үшін Еуразиялық желінің ұлттық сегменттерін жалпы желілік жүйеге біріктіру. 
9. Еуразиялық желіні құру және жұмыс істеуі процесінде Еуразиялық экономикалық комиссия (бұдан әрі - Комиссия):
а) уәкілетті органдардың өзара іс-қимылын және қызметін үйлестіруді;
Комиссия Алқасының Еуразиялық желіде деректерді сыныптаудың бірыңғай жүйесін қалыптастыру және жүргізу тәртібін белгілейтін актілерді қабылдауын; 
бірыңғай тізілімді қалыптастыруды; 
пайдаланушылардың бірыңғай тізілімдегі мәліметтерге қол жеткізуін қамтамасыз етеді; 
б) мүше мемлекеттермен келісу бойынша, бірыңғай тізілімнің ұлттық бөліктерін жүргізу тәртібін және оларға үлгілік талаптарын, соның ішінде, электронды сервистердің үлгілік талаптарын айқындайды; 
в) Еуразиялық желіні жетілдіру туралы уәкілетті органдардың ұсыныстарын қарайды және оларды мүше мемлекеттермен келіседі; 
г) Еуразиялық желінің қызметін қаржылай қолдау тетіктерін әзірлеуде мүше мемлекеттерге консультативтік көмек көрсетеді (қажет болған кезде).
10. Мүше мемлекеттер Еуразиялық желіні құру және жұмыс істеуі процесінде:
а) уәкілетті органдарды айқындайды;
б) бірыңғай тізілімнің ұлттық бөліктерін жүргізу тәртібін және оларға, соның ішінде, электронды сервистердің үлгілік талаптарын  әзірлеуге және келісуге қатысады;   
в) ұлттық деңгейде технологиялар трансферін дамытуды ынталандыру жөнінде кешенді шаралар әзірлейді (қажет болған кезде). 
11. Уәкілетті органдар Еуразиялық желіні құру және жұмыс істеуі процесінде:
а) бірыңғай тізілімнің ұлттық бөліктерін қалыптастыруды және жүргізуді (қажет болған кезде); 
б) бірыңғай тізілімге енгізу үшін ұсынылатын мәліметтердің анықтылығын; 
в) Комиссияның және өзге де мүше мемлекеттердің уәкілетті органдарының ақпараттық өзара іс-қимылын; 
г) мүше мемлекеттердің заңнамасына сәйкес, Еуразиялық желі орталықтарын құруды (қажет болған кезде); 
д) Одақ шеңберінде технологиялар трансфері жөніндегі жобаларды қолдау жөнінде іс-шараларды ұлттық деңгейде жоспарлауды және үйлестіруді; 
е)  Комиссияға, Еуразиялық желіні құруды және жұмыс істеуін қамтамасыз ету жөнінде әдістемелік материалдар әзірлеу кезінде, оларды есепке алу үшін технологиялар трансфері процесіне ықпал ететін, мүше мемлекеттердің заңнамасының ерекшеліктері туралы материалдардан тұратын ұсыныстар жіберуді; 
ж)  пайдаланушыларды бірыңғай тізілімнің ұлттық бөліктеріне енгізуді (қажет болған кезде); 
з) пайдаланушыларды ұлттық деңгейде ұйымдастырушылық-әдістемелік қолдауды (қажет болған кезде); 
и) бірыңғай тізілімнің ұлттық бөліктеріндегі мәліметтерді сақтауды және оларды рұқсатсыз қол жеткізуден қорғауды (қажет болған кезде);        
к) ұлттық бөліктерден мәліметтерді бірыңғай тізілімге беруді (қажет болған кезде);
л) Еуразиялық желінің жұмыс істеуін жетілдіру жөнінде Еуразиялық желі орталықтарының ұсыныстарын қарауды, сондай-ақ, оларды талдау қорытындысы бойынша қорытынды әзірлеуді және қорытындыны Комиссияға жіберуді қамтамасыз етеді.  
12. Еуразиялық желінің орталықтары уәкілетті органмен келісу бойынша мынадай қызметтерді ұсынуды жүзеге асыруы мүмкін: 
а) технологиялық ынтымақтастық үшін әріптестер іздестіру;
б) консультациялар өткізу, пайдаланушыларға технологиялық ынтымақтастық мәселелері жөнінде мәліметтер ұсыну, техникалық реттеу мәселелері бойынша заңнаманы қолдану, мемлекеттік қолдау шараларын ұсыну (Еуразиялық желіде орналастырылған ақпарат көздерін пайдаланумен, сондай-ақ, сарапшылардың қатысуымен т.с.с.); 
в) технологиялық аудиттер жүргізу; 
г) инновациялық жобаларды басқару мәселелері бойынша консультациялар өткізу (стратегия, жоспарлау, әріптестер және ресурстар тарту); 
д) зияткерлік меншікті басқару және қорғау мәселелері бойынша консультациялар өткізу; 
е) технологиялық сауалдар мен ұсыныстардың бағдарын жасау; 
ж) технологиялық сауалдар мен ұсыныстарды орналастыру; 
з) брокерлік іс-шаралар және іскерлік шаралар ұйымдастыру; 
и) ықтимал әріптестерді тексеру (іскерлік беделді бағалау, ұсынымдар жинау); 
к) технологиялар трансфері мәселелері бойынша пайдаланушыларды консультативтік қолдауды жүзеге асыру; 
л) пайдаланушыларды ақпараттық қолдау.
13. Еуразиялық желінің орталықтары Еуразиялық желінің жұмыс істеуін жетілдіру жөнінде пайдаланушылардың ұсыныстарын қарайды және оларды уәкілетті органға жібереді. 
14. Еуразиялық желінің неғұрлым тиімді жұмыс істеуін қамтамасыз ету мақсатында осы Тұжырымдаманың ІІ бөлімінде аталған міндеттерді іске асыру тетіктері осы Тұжырымдамаға өзгерістер енгізу жолымен түзетілуі мүмкін. 
15. Еуразиялық желіні құру және жұмыс істеуі процесінде, пайдаланушылар:
а) бірыңғай тізілімнің ұлттық бөліктерін қалыптастыруға қатысады (қажет болған кезде); 
б) брокерлік іс-шаралар мен іскерлік миссияларға қатысады; 
в) Еуразиялық желіде ақпараттық алмасу шеңберінде анық мәліметтер ұсынады; 
г)  Еуразиялық желінің орталықтарына Еуразиялық желінің жұмыс істеуін жетілдіру жөнінде ұсыныстар әзірлейді және жібереді (қажет болған кезде). 

IV. Пайдаланушылар арасындағы ақпараттық өзара іс-қимыл

16. Пайдаланушылар арасындағы ақпараттық өзара іс-қимыл, сондай-ақ электронды түрде жекелеген қызметтердің түрлерін ұсыну технологиялар трансфері мәселелері жөнінде қызметтер көрсетуге байланысты процесті автоматтандыратын анықтамалық-ақпараттық ресурсты пайдаланумен жүзеге асырылуы мүмкін. 
17. Бірыңғай тізілімде пайдаланушылар туралы мынадай мәліметтер болуы мүмкін: 
а) құзыретіне дара кәсіпкерлер ретінде тіркелген заңды тұлғаларды және жеке тұлғаларды тіркеу кіретін, мүше мемлекеттердің мемлекеттік билік органдарының деректер қорындағы сәйкестендіру мәліметтері; 
б) байланыс ақпараты; 
в) ұйымның мөлшері және экономикалық көрсеткіштері туралы мәліметтер; 
г) экономикалық қызмет түрлері және өнеркәсіп салаларына тиесілігі; 
д) шығарылатын өнімнің және Еуразиялық қызметтер желісінде көрсетілетін қызметтердің номенклатурасы. 
18. Пайдаланушы ұлттық тізілімдегі мәліметтерді мынадай деректермен толықтыруы мүмкін:
а) технологияны жалпы сипаттауға қатысты сауалдар мен ұсыныстар; 
б) технологияның инновациялық қырлары және артықшылықтары; 
 в) шығарылатын өнімнің техникалық өзіндік ерекшелігі;
г) технологияны әзірлеу кезеңдері; 
д) технологияны құқықтық қорғаудың жай-күйі; 
 е) ықтимал әріптеске талаптар; 
ж) мүше мемлекеттердің нарықтарында технологияларды қолдануды талдау; 
з) өзге де қосымша мәліметтер. 
19. Еуразиялық желі шеңберінде деректер алмасу арқылы ұсынылатын мәліметтерде мемлекеттік құпияны (мемлекеттік құпияларды) және заңмен қорғалатын өзге де құпияны (құпияларды)  құрайтын мәліметтер болмауға тиіс. 

V. Қаржылай қолдаудың болжамды механизмдері

20. Төмендеглерді қоса алғанда, Еуразиялық желіні құру және жұмыс істеуін қамтамасыз ету жөніндегі жұмыстарды қаржыландыруды бюджеттен тыс қаражаттар есебінен жүзеге асыру ұсынылады: 
а) пайдаланушылардың, соның ішінде, экономиканың мемлекеттік және мемлекеттік емес секторлары ұйымдарының жарналары; 
б) мемлекеттік-жеке әріптестіктің қаражаттары; 
в) ұйымдардың өзіндік қаражаттары; 
г) банктердің кредиттері; 
д) инвесторлардың қаражаттары; 
е) пайдаланушылар қалыптастыратын арнайы қордың (есеп-шоттың) қаражаттары (қажет болған кезде). 
21. Бірыңғай тізілімнің ұлттық бөліктерін құруды және жұмыс істеуін қамтамасыз ету жөніндегі жұмыстарды қаржыландыру уәкілетті органдардың қызметін қамтамасыз етуге көзделген мүше мемлекеттердің бюджеттерінің қаражаттары есебінен, сондай-ақ бюджеттен тыс қаражаттар есебінен жүзеге асырылуы мүмкін. 
22. Еуразиялық желінің орталықтарын қаржыландыру олардың өз қызметінен алынатын қаражаттар есебінен, мүше мемлекеттердің бюджеттерінің қаражаттары есебінен  де жүзеге асырылуы мүмкін (уәкілетті органның шешімі болған кезде). 
23. Мүше мемлекеттер, мүше мемлекеттердің заңнамасында көзделген, Еуразиялық желінің орталықтарын мемлекеттік қолдау тетіктерін қолдануы мүмкін.  

VI. Еуразиялық желінің жұмыс істеу тиімділігіне мониторинг жасау және реттеу

24. Еуразиялық желінің жұмыс істеу тиімділігіне мониторинг жасау ұсынылатын мынадай көрсеткіштер бойынша жүргізіледі: 
а) әлеуметтік-экономикалық тиімділік, ол технологиялар трансферімен байланысты ұйымның айналысының, құрылған немесе сақталған жұмыс орындары санының өсуі, еңбек өнімділігі көрсеткіштерінің өзгеруі негізінде айқындалады. 
б) қызметтер көрсетудің нәтижелілігі, ол технологиялар трансфері туралы жасалатын келісімдер санының өсуін бағалау, технологиялық сауалдарға немесе ұсыныстарға мүдделіліктің артуы және табыстың әзірленген тарихы негізінде айқындалады. 
в) технологиялық аудитті, жүргізілген брокерлік іс-шаралар мен іскерлік миссияларды, технологиялық сауалдар мен ұсыныстардың әзірленген бағдарларының санын қоса алғанда, мамандандырылған қызметтер көрсету санын бағалау негізінде айқындалатын қызметтер және брокерлік іс-шаралар саны; 
г) пайдаланушылар санын талдау және Еуразиялық желі брендінің танымалдығын бағалау негізінде айқындалатын, желінің мөлшері және оның даму серпіні.
25. Мониторинг жасау негізінде Еуразиялық желінің жұмыс істеу тиімділігін бағалау жүргізіледі. 
26. Еуразиялық желінің жұмыс істеу тиімділігін бағалау туралы қорытынды негізінде, Комиссия: 
а)  Еуразиялық желінің ұлттық сегменттерінің жұмыс істеуінің үздік тәжірибелерін анықтайды және оларды таратуды қамтамасыз етеді; 
б) технологиялар трансфері мәселелері бойынша дөңгелек үстелдер, кеңестер және бейнеконференциялар ұйымдастыруға және өткізуге қатысады;   
в) уәкілетті органдармен бірлесе отырып, технологиялар трансферінің халықаралық желілеріне Еуразиялық желінің интеграциялану механизмдерін әзірлейді.  
___________________
 
